**ՄԳԱԹ դպրոց-ստուդիա** (ռուս.՝ Школа-студия МХАТ), Մոսկվայի Անտոն Չեխովի անվան գեղարվեստական թատրոնին կից բարձրագույն ուսումնական հաստատություն։ Պետական կրթական հաստատություն է։ Լրիվ անվանումը՝ Ա․ Չեխովի անվան ՄԳԱԹ-ին առընթեր Վլ. Ի. Նեմիրովիչ-Դանչենկոյի անվան դպրոց-ստուդիա (բուհ)։ Նախկին անվանումը (1943-1989 թվականներ)՝ ԽՍՀՄ Մ. Գորկու անվան ՄԳԱԹ-ի Վլ. Ի. Նեմիրովիչ-Դանչենկոյի անվան դպրոց-ստուդիա (բուհ)։ Գոյություն ունի 1943 թվականից։

2002 թվականի դեկտեմբերի դրությամբ (2002 2002) դպրոց-ստուդիայի ուսանողների թիվը կազմում է 281 մարդ, պրոֆեսորադասախոսական կոլեկտիվը՝ 86 մարդ։ Ունի երեք ֆակուլտետ՝ դերասանական (ուսուցումը՝ 4 տարի, մրցույթը՝ 30 մարդ մեկ տեղի համար), բեմադրական (ուսուցումը՝ 5 տարի, մրցույթը՝ 3 մարդ մեկ տեղի համար) և պրոդյուսերական (ուսուցումը՝ 5 տարի, մրցույթը՝ 4 մարդ մեկ տեղի համար)։ Ուսուցման ձևը ցերեկային է։ 2009 թվականին դպրոց-ստուդիայում սովորում էր 252 ուսանող՝ 85 ուսանող դերասանական, 71-ը՝ բեմադրական և 96-ը՝ պրոդյուսերական ֆակուլտետում։

Պատմություն
-----------

Վլադիմիր Նեմիրովիչ-Դանչենկո
Դպրոց-ստուդիայի ստեղծման նախաձեռնողը եղել է Մ․ Գորկու անվան ՄԳԱԹ-ի հիմնադիրներից մեկը՝ Վլադիմիր Նեմիրովիչ-Դանչենկոն։ Մտահղացման մասին բարձրաձայնվել է Մ. Գորկու անվան ՄԳԱԹ-ի ղեկավարների խորհրդակցության ժամանակ՝ 1943 թվականի մարտի 21-ին և փաստացիորեն դարձել է նրա կտակը․ մեկ ամիս անց (ապրիլի 25) ռեժիսոր և մանկավարժ Վլադիմիր Նեմիրովիչ-Դանչենկոն մահացել է սրտի կաթվածից։ Հաջորդ օրը (1943 թվականի ապրիլի 26-ին) հրապարակվել է Ժողկոմխորհի հատուկ որոշումը նրա հիշատակը հավերժացնելու մասին, որում, ի թիվս այլ բաների, եղել է դրույթ նրա անվան դպրոց-ստուդիայի ստեղծման մասին։ ԽՍՀՄ Մ. Գորկու անվան ՄԳԱԹ-ի Վլ. Ի. Նեմիրովիչ-Դանչենկոյի անվան դպրոց-ստուդիան պաշտոնապես բացվել է 1943 թվականի հոկտեմբերի 20-ին։ Առաջին ռեկտորը եղել է Վասիլի Գրիգորևիչ Սախնովսկին։ Առաջին շրջանավարտները (27 մարդ) դպրոցն ավարտել են 1947 թվականին։

> 
> 
> Ես բոլորին հրավիրել եմ, որպեսզի խոսենք դպրոցի մասին։ Ինձ թվում է, որ կարելի է անմիջապես սկսել դրա ստեղծումը։ Ինձ մոտ ձևավորվել է որոշակի հասկացություններ՝ «Դպրոց-ստուդիա-թատրոն» կամ «ստուդիա-դպրոց-թատրոն»... Գեղարվեստական առումով դպրոց-ստուդիան պետք է լինի ինքնավար։ Այո, նա պետք է իմանա, թե ինչ է գեղարվեստական թատրոնի արվեստը, բայց դա չի նշանակում, որ պետք է ամբողջովին ենթարկվի նրան։ Սկզբում, գուցե և կլինի տարվածություն, և աստիճանաբար ստուդիականների աճին զուգընթաց թող ձևավորվի արվեստի սեփական ըմբռնումը։
> 
> 
> 
> *Բնօրինակ տեքստ* (ռուս.)  
> 
> *«Я пригласил всех, чтобы поговорить о школе. Мне кажется, можно немедленно приступить к её созданию. У меня выросло конкретное понятие: „Школа-студия-театр" или „Студия-школа-театр"… В художественном отношении Школа-студия должна быть автономна. Да, она должна знать, что такое искусство Художественного театра, но это не значит, что должна всецело ему подчиняться. В начале, может быть, и будет увлечение, а постепенно с ростом студийцев пусть вырабатывается своё понимание искусства».*
> 
> 
> 
> — Վ. Ի. Նեմիրովիչ-Դանչենկո, 1943 թվականի մարտի 21-ի ՄՀՀ ղեկավարության խորհրդակցության սղագրությունից
> 
> 

Սկզբում ստուդիա-դպրոցում պլանավորվում էր միայն մեկ ֆակուլտետ՝ «դերասանական» (մասնագիտությունը՝ դրամատիկական թատրոնի և կինոյի դերասան), իսկ «բեմադրության» ընդունելությունը (մասնագիտությունը՝ բեմի տեխնոլոգ-նկարիչ) պետք է լիներ մեկ անգամ՝ հենց ՄԳԱԹ-ի կարիքները բավարարելու համար։ Բայց կյանքը ցույց տվեց այլ բան, և ներկայում ֆակուլտետի շրջանավարտները ղեկավարում են գեղարվեստական մասը մոսկովյան թատրոնների մեծ մասում։ 1987 թվականին ֆակուլտետում բացվել է թատերական նկարիչների բաժինը՝ Վալերի Լևենտալի ղեկավարությամբ։ 1989 թվականին բացվել է բեմական հագուստի գծով նկարիչ-տեխնոլոգների բաժինը՝ Ռուսաստանի ժողովրդական նկարիչ Է. Մակլակովայի ղեկավարությամբ, 2005 թվականից՝ բեմական կոստյումի ամբիոնը կրթում է նկարիչների և բեմական կոստյումի տեխնոլոգների։ Լույսի նկարիչների բաժինը (մասնագիտություն՝ տեխնոլոգ-նկարիչ) բացվել է 1988 թվականին, այժմ այդ որակավորումը գոյություն ունի մասնագետների պատրաստման «բեմի տեխնոլոգ-նկարիչ» ընդհանուր ծրագրի շրջանակներում։ Բացի այդ, քանի որ 1991 թվականից կա թատերական կառավարման բաժին, որը 2005 թվականին վերակազմավորվել է պրոդյուսերական ֆակուլտետի։

Մանկավարժական կազմ
------------------

### Ռեկտորներ

ՄԳԱԹ-դպրոց-ստուդիայի ռեկտորները ժամանակագրական կարգով․

* Վասիլի Սախնովսկի (1943-1945)
* Վենիամին Ռադոմիսլենսկի (1945-1980)
* Նիկոլայ Ալեքսեև (1980-1983)
* Վադիմ Կրուպիցկի (1984-1986)
* Օլեգ Տաբակով (1986-2000)
* Անատոլի Սմելյանսկի (2000-2013)
* Իգոր Զոլոտովիցկի (2013 թվականից)

Շրջանավարտներ
-------------

Տե՛ս նաև՝ Կատեգորիա:ՄԳԱԹ դպրոց-ստուդիայի շրջանավարտներ

Ծանոթագրություններ
------------------

1. ↑  "Список ВУЗов :: Школа-студия (вуз) им. Вл. И Немировича-Данченко при МХАТ им. А. П. Чехова". Արխիվացված է the original 2007 թ․ հոկտեմբերի 15-ին. Retrieved 2021 թ․ ապրիլի 13. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Школа-студия МХАТ
3. ↑  "Школа-студия МХАТ: История". Արխիվացված է the original 2007 թ․ նոյեմբերի 16-ին. Retrieved 2007 թ․ նոյեմբերի 11. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  Школа-студия МХАТ: история

Արտաքին հղումներ
----------------

* ՄԳԱԹ-ի դպրոց-ստուդիայի կայքը
* Школа-студия МХАТ на сайте ЦМПК Archived 2007-10-15 at the Wayback Machine.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Ֆեյսբուք · Տելեգրամ |
|  |
| Ֆոտո, վիդեո և աուդիո | ՅուԹյուբ |
|  |
| Բառարաններ և հանրագիտարաններ | Կրուգոսվետ |
|  |
| Չափորոշչային վերահսկողություն | SUDOC: 131112732 · VIAF: 249649977 · WorldCat VIAF: 249649977 |

 |